|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 26. septembrī** |  **Nr. GND/2024/556** |
|  |  **(protokols Nr.17; 32 .p.)** |

**Par projekta “Atvērtās darbnīcas „Radošās profesijas tuvplānā” Gulbenes novada bērniem un jauniešiem” atbalstīšanu un priekšfinansējuma nodrošināšanu**

Izskatīts **Gulbenes Mākslas skolas** reģistrācijas Nr. 40900019240, juridiskā adrese: Vidus iela 7, Gulbene, Gulbenes nov., LV-4401, 2024. gada 16. septembra iesniegums nr. MASK1.18/24/15 (Gulbenes novada pašvaldībā reģistrēts 2024.gada 17.septembrī, nr. GND/17.3/24/1827-G) ar lūgumu atbalstīt projekta “Atvērtās darbnīcas “Radošās profesijas tuvplānā” Gulbenes novada bērniem un jauniešiem”īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots bagātināt Gulbenes novada bērnu un jauniešu izpratni par dažādu mūsdienu radošo profesiju apguves iespējām, nepieciešamajām prasmēm, rakstura īpašībām, darba vidi un īpatnībām, organizējot kopīgas darbnīcas un tikšanos ar dažādu radošo profesiju pārstāvjiem – grafikas dizaineru, tēlnieku, gleznotāju, video operatoru, režisoru, keramiķi, rotu mākslinieci un tērpu dizaineri. Plānots organizēt sarunas un diskusijas par profesijas apguves veidiem, ilgumu, gribasspēka un mērķtiecības nozīmi, spēju analizēt radošos procesus un izprast pašorganizēta radoša uzņēmēja darba īpatnības. Gulbenes novada bērniem un jauniešiem tiks nodrošināta iespēja praktiski iepazīt darbu radošajās profesijās kopā ar jomas profesionāli izvirzot uzdevumu, plānojot darba posmus, praktiski strādājot un izvērtējot rezultātu.

Projekta plānotās attiecināmās izmaksas plānotas 6000,00 EUR (seši tūkstoši *euro* nulle centi), no tām 100% jeb 6000,00 EUR (seši tūkstoši *euro* nulle centi) – Eiropas Lauksaimniecības Fonda lauku attīstībai (ELFLA) finansējums. Finansējums tiek piešķirts divās daļās: 90% uzsākot projekta realizāciju, savukārt 10% pēc projekta realizācijas. Projekta realizācijai nepieciešams Gulbenes novada pašvaldības priekšfinansējums 10% no attiecināmajām izmaksām jeb 600,00 EUR (seši simti *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 8. punktu, kas nosaka, ka pašvaldībām autonomās funkcijas ir veikt darbu ar jaunatni, un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta **„Atvērtās darbnīcas „Radošās profesijas tuvplānā” Gulbenes novada bērniem un jauniešiem”** iesniegšanu biedrības “SATEKA” atklātā projektu konkursā.

2. Gulbenes novada pašvaldībai, projekta apstiprināšanas gadījumā, nodrošināt projekta īstenošanai priekšfinansējumu 10% apmērā no attiecināmajām izmaksām 600,00 EUR (seši simti *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A.Caunītis